Държавен вестник, бр. 96, 2025 г., стр. 186

СТР.  186	
Д Ъ Р Ж А В Е Н  В Е С Т Н И К 	
БРОЙ  96
общности и др. Изпълнява указанията на ръководителя/доставчика на социалната услуга 
и предписанията на специалистите с цел удовлетворяване на потребностите на лицата.  
Завършилият трета степен на професионална квалификация по професията 
съдейства на водещия случая социален работник в предприемане на мерки за закрила на 
деца в риск, информира клиентите за техните права, видовете социални помощи, 
семейни помощи и социални услуги и условията и реда за тяхното предоставяне. 
Подпомага специалистите в организирането и извършването на дейности, свързани с 
превенция на изоставянето, превенция на насилието и отпадане от училище, 
ресоциализация и реинтеграция на деца, обучение в умения за самостоятелен живот и 
социална интеграция на деца от социални или интегрирани здравно-социални услуги за 
резидентна грижа, реализиране на социални програми за деца в риск и техните 
семейства.  
Завършилият трета степен на професионална квалификация по професията 
консултира и информира лицата от рискови групи и общности относно техните права, 
видовете социални помощи, семейни помощи и услуги и условията и реда за тяхното 
предоставяне. Подпомага специалистите в социалните услуги в работата по 
възстановяване и разширяване на умения за водене на самостоятелен живот на 
потребителите на услугите, изготвя и осъществява индивидуални програми за социално 
включване, съдейства за включване в курсове за квалификация и преквалификация и 
други обучителни курсове и/или за намиране на работа.  
Основните отговорности на завършилия трета степен на професионална 
квалификация по професията са свързани с поддържане на различни видове регистри; 
поддържане на контакти и организиране на срещи със специалисти и с клиенти; 
подпомагане на взаимодействието между институции и звена, работещи с различни 
групи клиенти; информиране на клиентите относно условията и реда за ползване на 
социални помощи, семейни помощи и услуги.  
Завършилият трета степен на професионална квалификация по професията 
използва в дейността си нормативни актове, специализирана литература, компютър, 
телефон, факс, канцеларски пособия.  
Той работи със социални работници и различни специалисти, с хора със социални 
и личностни проблеми и с техните близки, с представители на изпълнителната и 
съдебната власт, с представители на местните общности.  
Задълженията му са свързани с познаване и прилагане на основните законови и 
подзаконови нормативни актове в сферата на социалното подпомагане и социалните 
услуги, закрила на детето, интеграция на хората с увреждания, както и други, имащи 
отношение към изпълнение на преките задължения в съответствие с действащите 
нормативни актове. 
Завършилият трета степен на професионална квалификация по професията в 
своята работа е необходимо да притежава умения за добра писмена и устна комуникация, 
за емпатия и общуване с различните социални групи и лица, да притежава умения за 
работа в екип, да спазва нормите на професионалната етика и принципите на 
конфиденциалност в работата с клиентите. 
 Завършилият трета степен на професионална квалификация по професията 
трябва да владее техники за самоконтрол и умения за справяне със стреса на работното 
място.  
Придобилите трета степен на професионална квалификация по професията 
„Социални дейности“ могат да изпълняват определен кръг от задачи в различните 
сектори на социалната политика; да подпомагат работата на социалния работник при 
проучване на положението на лицата, които са обект на социално подпомагане чрез 
социални 
помощи, 
семейни 
помощи 
и 
социални 
услуги; 
да 
подпомагат